คณะสงฆ์ร่วมกับรัฐมนตรีประจำสำนักนายกรัฐมนตรี นำสิ่งของที่จำเป็นถวายแด่พระสงฆ์ สามเณร พื้นที่ประสบภัยน้ำท่วมจังหวัดอุบลราชธานี
คณะสงฆ์ร่วมกับรัฐมนตรีประจำสำนักนายกรัฐมนตรี นำสิ่งของที่จำเป็นถวายแด่พระสงฆ์ สามเณร พื้นที่ประสบภัยน้ำท่วมจังหวัดอุบลราชธานีเจ้าประคุณสมเด็จพระมหาธีราจารย์ กรรมการมหาเถรสมาคม เจ้าอาวาสวัดยานนาวา ในฐานะประธานคณะกรรมการฝ่ายสาธารณะสงเคราะห์ ของมหาเถรสมาคม นำคณะสงฆ์พร้อมด้วยนายเทวัญ ลิปตพัลลภ รัฐมนตรีประจำสำนักนายกรัฐมนตรีและคณะทำงาน พร้อมผู้บริหารสำนักงานพระพุทธศาสนาแห่งชาติ ตรวจเยี่ยมถวายกัปปิยภัณฑ์ เครื่องสมณบริโภคช่วยเหลือวัดและเครื่องบริโภคช่วยเหลือประชาชนผู้ประสบอุทกภัยในพื้นที่จังหวัดอุบลราชธานีนายเทวัญ ลิปตพัลลภ รัฐมนตรีประจำสำนักนายกรัฐมนตรี เปิดเผยว่า ได้รับรายงานจากสำนักงานพระพุทธศาสนาแห่งชาติ ถึงจำนวนวัดที่ได้รับผลกระทบจากน้ำท่วมทั้งสิ้นใน 20 จังหวัดรวม 178 วัด ซึ่งพบว่าในพื้นที่จังหวัดอุบลราชธานี มีวัดที่ได้รับผลกระทบเป็นจำนวนมาก จึงลงพื้นที่พร้อมกับสมเด็จพระมหาธีราจารย์ กรรมการมหาเถรสมาคม ในฐานะประธานฝ่ายสาธารณสงเคราะห์ ของมหาเถรสมาคม เพื่อติดตามสถานการณ์และให้ความช่วยเหลือเยียวต่อไปอย่างใกล้ชิดเจ้าประคุณสมเด็จพระมหาธีราจารย์และรัฐมนตรีประจำสำนักนายกรัฐมนตรี ถวายกัปปิยภัณฑ์พระสงฆ์ สามเณร และมอบถุงยังชีพให้ประชาชนที่ประสบอุทกภัยที่วัดท่ากกแห่ วัดคูเดื่อ อำเภอเมืองอุบลราชธานี วัดช่างหม้อ อำเภอวารินชำราบ จากนั้นพบปะเจ้าคณะผู้ปกครอง ระดับเจ้าคณะอำเภอ รองเจ้าคณะอำเภอ และพระเลขานุการฯ จากอำเภอที่ประสบอุทกภัยในพื้นที่จังหวัดอุบลราชธานี ที่วัดมณีวนาราม อำเภอเมืองอุบลราชธานี